[{"text_idx": "#000001", "text": "Virus SARS-CoV-2 ne\u2019ebe to\u2019o ohin loron sai pandemia iha mundu tomak, tanba afeta ona ema barak no hamate ema lubuk ida, tanba ho moras seluk ne\u2019ebe iha laran, bele hafraku imunidade no hamosu infesaun iha pulmaun no to\u2019o ikus habadak vida moris."}, {"text_idx": "#000003", "text": "Se mak hetan risku boot liu bainhira afeta pozitivu COVID-19?"}, {"text_idx": "#000004", "text": "Hanesan ita hotu hatene virus SARS-CoV-2, afeta makaas primeiro ita nia orgaun respiratoriu, hahu hosi ita nia inus to\u2019o iha pulmaun, ba ema ne\u2019ebe imunidade diak, reasaun ne\u2019ebe bolu inflamasaun ne\u2019e lizeiru, tanba ne\u2019e mak nia iha sintomas ka asintomatiku lizeiru. Ema ne\u2019ebe imunidade ka daya tahan tubuh la forte, hanesan por ezemplu ne\u2019ebe iha ona moras, termu tekniku ne\u2019ebe uza ohin dadersan kolega mediku sira mos koalia ba media hateten komorbiliti signifika para alende ita hetan SARS-CoV-2, ita hetan kontazen hosi virus ne\u2019e, iha mos moras seluk ne\u2019ebe normalmente bele agrava liu ita nia situasaun atu responde ba virus ne\u2019e mak kazu sira hanesan iha ona infesaun kornika iha pulmaun ka iha ona infesaun iha ita nia isin iha fatin seluk, ka iha mos problema metaboliku hanesan Diabetes, tensaun ne\u2019ebe aas, hanesa rins ne\u2019ebe la funsiona signifika nia la konsege ona filtra ka hasai foer hosi ita nia isin para soe ba liur, entaun buat sira ne\u2019ebe foer ne\u2019e sirkula nafatin iha ita nia isin, no halo menus liutan ita nia rezistensia isin, hasoru prosesu virus ne\u2019ebe hamosu iha ita nia isin."}, {"text_idx": "#000005", "text": "Kazu espesifiku ba ita nia feton ne\u2019ebe iis kotu ohin dadersan, nia iha problema rins, ninia rins la konsege halo filtra foer sira ne\u2019ebe iha isin, ne\u2019ebe hamosu kondisaun ne\u2019ebe bolu uremia ne\u2019e siginfika iha produtu kimika ida naran uriun ne\u2019ebe sirkula barak iha ita nia isin laran no ida ne\u2019e sai hanesan toksina ka veneno, intoksika ita nia isin."}, {"text_idx": "#000006", "text": "Wainhira intoksia ita nia isin no SARS-CoV-2 iha ita nia isin, entaun komplika liutan situasaun, liu-liu ita nia aparelu respiratoriu ka ita nia fatin ne\u2019ebe bele dada iis ba, entaun bainhira iha uremea no ita nia rins la funsiona ho diak, prosesu inflamasaun ne\u2019ebe virus ne\u2019e hamosu iha ita nia isin no pulmaun, entaun hamosu prosesu ne\u2019ebe bolus usar atu dad iis, ida ne\u2019e mak hahu akontese ba pasiente iha loron 4-5 Abril horseik."}, {"text_idx": "#000007", "text": "Hau komrpende ema nia presepsaun ema nian lolos ne\u2019e ema ne\u2019e lakon nia vida, tanba nia moras ne\u2019ebe nia hetan antes tiha ona,"}, {"text_idx": "#000008", "text": "Sekarik nia lahetan COVID-19, nia bele mate ohin ka lae?"}, {"text_idx": "#000009", "text": "Ida ne\u2019e kestaun ida hosi pontu de vista mediku sientifiku, iha peskiza barak ona ne\u2019ebe to\u2019o iha konkluzaun dehan pelu faktu que nia hetan moras COVID-19, entaun lori risku boot liutan, atu lakon nia vida ne\u2019e lais liu, kompara ho sekarik nia laiha COVID-19, ida ne\u2019e mak sai evidensia sientifika iha to\u2019o agora. Los duni publiku barak mak kestiona no duvida maibe dala idatan kondisaun saude ema nian, ne\u2019ebe bolu dehan kondisaun ne\u2019ebe iha ona molok infensaun virus ne\u2019e kona, ida ne\u2019e bele lori risku boot liu, primeiru sintomas ne\u2019e atu grave liu, segundu bainhira grave ona bele halo prosesu ida hakotu ita nia moris ne\u2019e lais liu kompara ho sekarik laiha infeksaun COVID-19, tanba ne\u2019e mak iha inisiu kedas organizasaun Mundial Saude (OMS) iha esperiensia barak identifika evidensia sientifika konaba ida ne\u2019e no peritus barak konsella katak presija prevene ema ne\u2019ebe iha moras hanesan diabetes, pulmaun no gagal ginjal, tensaun aas, sira ne\u2019e presiza tebes prevensaun atu labele hetan daet hosi COVID-19, tanba bainhra hetan daet COVID-19, entaun risku atu prosesa moras ne\u2019e, avansa lalais liu hodi hakotu ema nia vida ne\u2019e boot liu."}, {"text_idx": "#000010", "text": "Relasiona ho pasiente potizivu nain ida ne\u2019ebe ohin hakotu nia iis iha sala isolamentu Lahane, loron 6 Abril dadersa. Liu hosi zoom press conference, Koordenador Forsa-Tarefa ba Prevensaun no Mitigasaun Surtu COVID-19 iha Timor Leste, Dr. Rui Maria de Arau\u0301jo esplika ba jornalista sira katak pasiente inan feto ida ho idade 44 ne\u2019ebe hakotu nia vida, diagnostikadu SARS-CoV-2 iha loron 24 Marsu (foti amostra iha loron 23 Marsu) iha cluster Sagrada Familia Bidau ho asintomatiku ka laiha gejala. Iha uma laran nain rua mak pozitivu COVID-19, sira iha kontaktu besik ho kazu pozitivu ne\u2019ebe diagnostikadu iha cluster hanesan, ninia cycle threshod iha loron 24 Marsu N2 gene 28.1 ; E gene 26.2."}, {"text_idx": "#000011", "text": "Dr. Rui hatutan matebian refere tama iha Tasi Tolu, iha loron 24 Marsu, iha loron 4 Abril matebian keixa fraku, han la diak. Hafoin halo observasaun iha Tasi Tolu, iha loron 5 Abril, muda ba fatin isolamentu Lahane, halao observasaun intensive, ho diagnosa traballu (working diagnosis) COVID-19 kazu grave plus uremia, tanba insufisiensia renal faze terminal, iha loron 6 Abril tuku 7h10 pasiente husik iis."}, {"text_idx": "#000012", "text": "\u201cNinia rezultadu teste PCR post-mortem (hafoin iis kotu), pozitivu ho CT, N2 gene 34.5 E gene 30.8\u201d, esplika Dr. Rui ba jornalista sira, 06/04."}, {"text_idx": "#000017", "text": "Save my name, email, and website in this browser for the next time I comment."}, {"text_idx": "#000022", "text": "Vizitante Neon MetinUsers online: 1 Visitors today : 24Page views today : 28Total visitors : 410,149Total page view: 503,016"}, {"text_idx": "#000023", "text": "Users online: 1 Visitors today : 24Page views today : 28Total visitors : 410,149Total page view: 503,016"}]